GiliGold/VAD_KnessetCorpus huggingface dataset:
אבתיסאם מראענה: כן, אני נוטה להסכים איתך, אבל לצערי הרב יש לנו ארגון אחד כמעט שמאוד מאוד עובד ופעיל, קו לעובד, ויש לנו את ההסתדרות אבל בסופו של דבר, כאילו לצערי הרב, אי אפשר, אנחנו משרדי ממשלה מתוקצבים, כן?
אבתיסאם מראענה: אי אפשר להשוות את משרדי הממשלה - - -
נועה נאמן: ברור.
אבתיסאם מראענה: להשוות אותם לגוף אזרחי, שהוא עובד מצוין.
אבתיסאם מראענה: אני לא טוענת שאתם מסירים מעליכם את האחריות, אני כן חושבת שהעבודה המשותפת היא מדהימה וחשובה, אבל עדיין אני חושבת שכן חסר פיקוח.
אבתיסאם מראענה: כאשר אנחנו בכבישים רואים שיש יותר משטרה ויש יותר אכיפה, אנשים מסתדרים לעצמם, אבל זה מה שצריך לעשות.
אבתיסאם מראענה: אני חייבת לציין שלפעמים אני כן מטיילת בארץ, אני כן מגיעה ובוחרת להגיע מקומות מאוד נידחים, ואני חייבת לציין שאני רואה עובדות ועובדים זרים שהגיעו לעבוד בחקלאות והם ממש לא עובדים בחקלאות.
אבתיסאם מראענה: זו אחת הסוגיות שאני רואה אותה, אני מתבוננת בה, וכמה פעמים ניסיתי לדבר עם אותם עובדים זרים ואין שם עם מי לדבר, כנראה האנשים האלה לא מדברים עם אף אחד, לא עברית, אפילו בסיסית, אין שם.
אבתיסאם מראענה: אין תקשורת בסיסית באמת ברמה הכי בסיסית, אנגלית אין כלום שם ואני לא דוברת שפה אחרת מעבר לשלוש שפות שיש לי.
אבתיסאם מראענה: אז, אני אומרת, כן, יש היעדר פיקוח, עכשיו נכון אלו מרחקים מאוד גדולים בארץ, אבל זה אחד הדברים שצריך לקחת אותם בחשבון, אני לא מוותרת על זה.
אבתיסאם מראענה: כן, אדוני אתה מנסה בסבלנות רבה וככה במרשים מאוד, מי אתה ומה אתה רוצה לספר לי?
גבריאל פיצ'י דובינר: אני מזכיר חטיבה ארצית של עובדי החקלאות בהסתדרות.
גבריאל פיצ'י דובינר: אז, קודם כל, אני רוצה לחלק את הנושא לשניים, אחד הוא העובדים הזרים והדבר השני הוא העובדים הפלסטיניים, שהם עובדים זרים אבל הם בפעילות אחרת לחלוטין.
גבריאל פיצ'י דובינר: לגבי הפעילות שעושה משרד הכלכלה, אני רוצה להגיד שיש שם פעילות, רואים את הפעילות, מרגישים את הפעילויות וכל הכבוד.
גבריאל פיצ'י דובינר: עשינו יום עיון, היינו אצלכם ביום עיון, היה נהדר, חבל שקורונה עצרה את התהליך, כי היה מאוד יפה.
גבריאל פיצ'י דובינר: אני מבקש מכם, למען העובדים האלה, אנא בוא נעצור את הדבר הזה ודברים מהסוג הזה עובדים מהסוג הזה - - -
אבתיסאם מראענה: מה זה הסוג הזה, מה היה שם?
גבריאל פיצ'י דובינר: יום של פעילות.
גבריאל פיצ'י דובינר: היה יום עיון משותף של משרד הכלכלה, של ההסתדרות, של המעסיקים בנושא של עובדי החקלאות.
גבריאל פיצ'י דובינר: העלנו את כל הבעיות במשך יום שלם, היה מעולה.
נועה נאמן: אלו היו שולחנות עגולים בנושא של סיעוד וחקלאות, ששני הנושאים שעלו על הפרק היו הנגשה של זכויות לעובדים, הנושא השני היה בידוד חברתי.
גבריאל פיצ'י דובינר: בנוסף לכך, צריך להגיד את האמת, הכוכביות שאנחנו נותנים לא עוזרות להם.
גבריאל פיצ'י דובינר: לעובדים בערבה, עשרות אלפי עובדים בערבה, הכוכביות היחידות שהם רואים הן בשמיים.
אבתיסאם מראענה: מה זה כוכביות, מה אתה מתכוון?
גבריאל פיצ'י דובינר: כוכבית מספר ותתקשרו - - -
נועה נאמן: כוכבית שתיים חמש שתיים.
גבריאל פיצ'י דובינר: הם לא יודעים למי להתקשר - - -
אבתיסאם מראענה: כן, כן, אני מסכימה לחלוטין.
גבריאל פיצ'י דובינר: זה יפה לנו, אבל בעצם זה לא עוזר.
גבריאל פיצ'י דובינר: אנחנו כהסתדרות היינו רוצים להציף אתכם בתלונות, למרות שאנחנו יכולים לטפל בלי להציף את התלונות.
גבריאל פיצ'י דובינר: אנחנו עושים ועדות פריטטיות, שזה מה שהתכוונתי לעובדים הפלסטיניים, אבל לגבי העובדים בחקלאות, העובדים במיוחד התאילנדים, שאין לנו מידע איפה הם - - -
גבריאל פיצ'י דובינר: האם אי פעם ממישהו ממשרד הכלכלה, ממשלת ישראל, כאשר נוסעים לאילת, לימי עיון, עצרו ליד חממה לראות מי עובד בפנים?
אבתיסאם מראענה: עשיתי את זה וראיתי, ואני אומרת לך המצב מאוד מדאיג, מאוד.
גבריאל פיצ'י דובינר: אני מוריד את הכובע בפנייך, כי אנשים לא עושים את זה, אנחנו צריכים לעשות את זה.
גבריאל פיצ'י דובינר: אני מוכן, כאחראי על הנושא, כן להגיע לשם, אבל אני רוצה לדעת לאן ומי, אנחנו לא יודעים.
אבתיסאם מראענה: נכון, כתובת.
גבריאל פיצ'י דובינר: למשל את דיברת על עובדים שעובדים בדברים אחרים, פעם הוזמנתי למסיבה אצל מישהו חקלאי במושב, הבחורה ששירתה שם את כולם הייתה עובדת חקלאות.
גבריאל פיצ'י דובינר: הוא שילם לה משכורת של שכר מינימום והוא השתמש בה, זה נושא אחד.
גבריאל פיצ'י דובינר: הנושא השני, מעבירים עובדים ממשק למשק, אף אחד לא יודע כלום, שום דבר.
גבריאל פיצ'י דובינר: חגים, העובד התאילנדי בערבה יודע שיש להם ראש השנה ושמגיע לו יום חג?
גבריאל פיצ'י דובינר: הוא לא יודע בכלל שזה יום חג, לא שמגיע לו.
גבריאל פיצ'י דובינר: אנחנו לא יכולים להתעלם מזה.
גבריאל פיצ'י דובינר: ראינו פה את הנתונים, מאתיים ארבעים, מאתיים חמישים תיקים וכלום ושום דבר.
גבריאל פיצ'י דובינר: זו עבודה קשה, אני לא מזלזל, אל תיקחו אותי לכיוון הזה, אני אתכם, אבל זה כלום.
גבריאל פיצ'י דובינר: רק לסבר לכם את האוזן, עובדות משק בית, לא עובדות זרות, ב-2019 לפני הקורונה, בהסתדרות הגיעו שמונת אלפים חמש מאות תלונות בטלפונים, מה זה המאתיים ארבעים האלה?
גבריאל פיצ'י דובינר: זה כלום.
גבריאל פיצ'י דובינר: אתן עושות עבודה נהדרת, אבל עד שלא נדע, וזו כן העבודה שלנו, למרות שאנחנו מטפלים בחברי ההסתדרות, כן?
גבריאל פיצ'י דובינר: אבל גם עבודה שלי לאגד אותם, לתת להם את התנאים, לתרגם להם, אבל תנו לנו את האפשרות.
אבתיסאם מראענה: מה זה תנו לנו?
אבתיסאם מראענה: מה אתה מבקש, מה אתה רוצה?
גבריאל פיצ'י דובינר: תגידו לי פועל.
גבריאל פיצ'י דובינר: אני לא יכול להגיע אליהם, אני לא יודע איפה הם.
גבריאל פיצ'י דובינר: שיגידו לי, שיתנו לי רשימות, שידברו איתנו בשיתוף פעולה.
גבריאל פיצ'י דובינר: נוחתים בארץ אלף איש, איפה הם?
גבריאל פיצ'י דובינר: באיזה משקים הם נמצאים?
גבריאל פיצ'י דובינר: אנחנו נדאג להגיע אליהם.
אבתיסאם מראענה: אוקיי, אז חכה תמתין.
שרון כהן: אני רק אומרת, שבהקשר הזה שווה לפנות לרשות האוכלוסין וההגירה, הם נותנים היתרים לכל החקלאים, אולי שווה.
שרון כהן: אני לא יודעת אם אתם מנגישים את המידע הזה.
גבריאל פיצ'י דובינר: בזמנו אני ביקשתי את הרשימות וקיבלתי, אבל מה שמות של משקים אני יודע איפה?
אבתיסאם מראענה: שנייה, פיצ'י, רשות האוכלוסין וההגירה.
אבתיסאם מראענה: זה נחשב מידע פרטי, שאתם לא יכולים להעביר את המידע להסתדרות, מה את אומרת על זה?
קרן גלבוע: אנחנו האמת לא ידענו על זה, אתה פנייה?
גבריאל פיצ'י דובינר: הייתה פנייה.
גבריאל פיצ'י דובינר: קיבלתי רשימה לפני שנה וחצי.
קרן גלבוע: לא, פנית לרשות האוכלוסין על מנת לדעת איפה הם מוחזקים?
גבריאל פיצ'י דובינר: כן, כן.
גבריאל פיצ'י דובינר: קיבלתי שמות של חקלאים, אבל איפה הם, מי הם?
גבריאל פיצ'י דובינר: מה, אני אחפש ב-144 מי הם?
קרן גלבוע: אני לא מכירה את הפנייה הזו.
אבתיסאם מראענה: טוב, אז אנחנו נצא בקריאה לגישור בין ההסתדרות לבין רשות האוכלוסין.
אבתיסאם מראענה: נא להעביר את המידע, זה יהיה גם בסיכום.
אבתיסאם מראענה: כלומר, אם זה מתאפשר ואם לא מתאפשר, תסבירו לנו למה זה לא מתאפשר.
נעמי דניאל: זהו, יכול להיות באמת שמידע כזה לא ניתן להעביר, אלא אם כן זה מידע שלא פוגע בהגנת הפרטיות, ואז באמת, כמו שאתה אומר, קיבלת מידע אבל הוא קצת עמום.
אבתיסאם מראענה: טוב, אנחנו נבדוק את זה ואנחנו נבקש להעביר את המידע, ואם לא אז תסבירו לנו למה, בסדר?
גבריאל פיצ'י דובינר: לגבי עובדי החקלאות הפלסטיניים, אני רוצה להגיד ששם דווקא כן פונים אלינו דרך העבודה שההסתדרות עושה במחסומים ומגיעים אלינו עובדים.
גבריאל פיצ'י דובינר: קיימנו ועדות פריטטיות לא פעם ולא פעמיים, הרבה פעמים ועדות פריטטיות, כי זה מונע בתי משפט, זה מונע הוצאות מיותרות וזה משתלב בדרך שלנו על מנת להגיע להבנות ולהסדר למען העובדים והזכויות שלהם.
גבריאל פיצ'י דובינר: לא פעם אחת העובדים קיבלו את הזכויות שלהם.
גבריאל פיצ'י דובינר: בהסכמים הקיבוציים שלנו, נותנים דגש מאוד רציני לנושא של העובדים הפלסטיניים בהגעה שלהם לעבודה.
גבריאל פיצ'י דובינר: יש בזה קושי, כיוון שאין שם תחבורה ציבורית על המחסום, אנחנו נותנים כן דגש, עוד מעט חותמים הסכם קיבוצי חדש שנותן עוד יותר דגש לנושא הזה ולחשיבות.
אבתיסאם מראענה: אז תחכה לפני החתימה, אני מאוד רוצה לדבר על זה אבל לא פה.
אבתיסאם מראענה: אנחנו נדבר על זה, נא לרשום שאני אשמח ללוויין על מה שאתם מקדמים בכל העניינים שקשורים בעובדים זרים בכלל, ובחקלאות ובפלסטינים גם בפרט.
אבתיסאם מראענה: כלומר, בסוגיה הזו של באמת המעברים, הנסיעות ומה קורה שם, די מדכא.
גבריאל פיצ'י דובינר: כל נושא שיאיר את עינינו, אנחנו נשמח.
אבתיסאם מראענה: טוב, יופי, מעולה.
אבתיסאם מראענה: עו"ד עבאדי, כיף חאלכ?
ואאיל עבאדי: אלחמדוללה.
ואאיל עבאדי: גברתי, על פי ההסכם הקיבוצי - - -
אבתיסאם מראענה: שעוד לא נחתם.
ואאיל עבאדי: לא, הסכם קיים.
ואאיל עבאדי: מה שייחתם עוד שבועיים הוא הסכם חדש, חידוש של ההסכם הקיים.
אבתיסאם מראענה: חדש, חידוש ואתה מכיר אותו?
ואאיל עבאדי: כן, כן.
ואאיל עבאדי: בהסכם הזה יש מנגנון של ועדות פריטטיות.
ואאיל עבאדי: אנחנו בכל שנה מטפלים בין אלף חמש מאות לאלף שש מאות מקרים של ועדות פריטטיות של עובדים שבאים ליישוב סכסוכים ומחלוקות בין העובד לבין המעסיק שלו.
ואאיל עבאדי: רוב התלונות - - -
אבתיסאם מראענה: מה זה הסכסוכים האלה, זה נשמע לי מגעיל.
ואאיל עבאדי: אלו תביעות.
אבתיסאם מראענה: כן, אבל זה קיים בענפים אחרים או שזה רק בין הפלסטינים לישראליים, כי אנחנו - - -
ואאיל עבאדי: בחקלאות יש ועדת פריטטית, בבניין זה חובה.
ואאיל עבאדי: לפני שיפנו לבית הדין, הם חייבים לעבור קודם כל דרך הוועדה הפירטטית.
הילה שיינוק: אני רוצה להגיד משהו.
הילה שיינוק: אני עו"ד מההסתדרות גם כן.
אבתיסאם מראענה: אולי ניתן לו לסיים ואז אני אתן לך רשות דיבור?
הילה שיינוק: לא, זה מענה לשאלתך, אבל אין שום בעיה.
ואאיל עבאדי: מדובר בסעיף 75 של ההסכם הקיבוצי שחל כאן על כל העובדים בענף הבניין, לא משנה אם הם חברים בהסתדרות או לא חברים בהסתדרות.
ואאיל עבאדי: על פי החלטת בית הדין, אנחנו הארגון היציב בענף הבניין.
ואאיל עבאדי: הוועדה הפריטטית תוקם בהסתדרות, הוקמה בהסתדרות.
ואאיל עבאדי: אנחנו מטפלים מדי שנה בכמעט אלף וחמש מאות תיקים שחוסכים מהם לפנות לבת המשפט ומסיימים אותם שם.
ואאיל עבאדי: הפיילוט היה מאוד מאוד מוצלח ובסדר גמור, עשינו - - -
אבתיסאם מראענה: מי אמר שזה היה בסדר גמור?
אבתיסאם מראענה: אתה?
ואאיל עבאדי: עשינו ניסוי גם העובדים וגם המעסיקים וגם להתאחדות - - -
אבתיסאם מראענה: יש משוב?
ואאיל עבאדי: כן, הקרן לעידוד ענף הבנייה הכינה משוב וכולם היו מרוצים אצלנו.
ואאיל עבאדי: אפילו בירושלים ביקשו להכניס את זה אליהם גם כן.
אבתיסאם מראענה: בירושלים?
ואאיל עבאדי: בהתאחדות הקבלנים בוני הארץ בירושלים.
ואאיל עבאדי: אני הייתי ב-31 במרץ שם ליום ניסיוני, היה מוצלח, היה מדהים.
ואאיל עבאדי: אנחנו תוך כמה חודשים נקים ועדת גם כן בירושלים - - -
אבתיסאם מראענה: רגע אדוני, אתה מדבר איתי על דברים שכאילו לא שמעתי אותם פה, לצערי הרב.
אבתיסאם מראענה: אני רוצה להוציא הנחיה פה לפרוטוקול, שהעניינים האלה של מה שקורה בהסתדרות, ועדות, מקימים וזה אני רוצה - - -
ואאיל עבאדי: זה בית משפט לכל דבר ועניין.
ואאיל עבאדי: שני שופטים יושבים - - -
אבתיסאם מראענה: בסדר, אבל אני רוצה לדעת על זה, אם אני יכולה להחליט על חובת יידוע, עדכון, תשלחו מכתבים.
אבתיסאם מראענה: תגידו, היי גברתי, עשינו.
ואאיל עבאדי: בשמחה רבה.
ואאיל עבאדי: אנחנו גם פותחים עוד ועדה בבאר שבע להנגיש את העניין הזה לכל הארץ.
ואאיל עבאדי: זה ללא עלות, העובד לא משלם שקל אחד, הכל בחינם מההסתדרות וקרן לעידוד ענף הבניין והתאחדות הקבלנים, משם עולות התלונות, זה מה שאני רואה.
ואאיל עבאדי: אני יושב בוועדות כפוסק שם, משם עולות הבעיות של העובדים, את תנאי הלינה שלהם, את תנאי - - -
אבתיסאם מראענה: מה אתה עושה איתם, אתה עושה איתם גישור או שאתה מעביר את זה הלאה?
אבתיסאם מראענה: יש לך קשר עם משרד הכלכלה?
ואאיל עבאדי: אני מעביר אותם לסניף ההסתדרות שלנו הקרוב בתל אביב ושם הוא בודק אם אפשר לפתור את הבעיה, הם פותרים את הבעיה עם המעסיק.
ואאיל עבאדי: אם לא נשאר לפתור את הבעיה למעסיק, הם מעבירים - - -
אבתיסאם מראענה: כאילו נשמע לי יש הזדמנות מעולה.
אבתיסאם מראענה: מה הבעיה שם?
רן לביא: אין שום בעיה.
אבתיסאם מראענה: אין בעיות.
רן לביא: לא, זה לא עניין של בעיה, כמו שאמר הנציג של ההסתדרות, זו בעצם איזו שהיא טריבונל משפטי לכל דבר ועניין שמתנהל בהסכמה בין ההסתדרות לבין המעסיקים.
רן לביא: זה לא סותר, זאת אומרת אפשר לעשות את זה גם בשותפות וכמובן שהם יכולים להפנות אלינו והשתמש בסמכות שלנו לעשות גישור.
רן לביא: זה חי ביחד.
אבתיסאם מראענה: זה לא היה שם ולא ידעתי, זה לא לרצות לדעת?
אבתיסאם מראענה: אנחנו לא נמצאות בסיטואציה הזו, שבעצם קורים דברים, מתנהל בית משפט לכל דבר.
אבתיסאם מראענה: את אומרת בעצם שבית המשפט הוא מוסמך ותקין, כן?
רן לביא: כן.
רן לביא: אלו יחסי העבודה הקיבוציים - - -
אבתיסאם מראענה: את אומרת אם זה מתנהל שם ולא מיידעים אותי, אז אני לא יודעת.
רן לביא: זה לא בדיוק שלא מיידעים, אלא בעצם יש לנו במסגרת יחסי העבודה הפריטטיים הרבה מאוד כבוד לרצון הצדדים למערכת יחסים קיבוצית ולהתנהל באופן שהענף מתנהל.
רן לביא: כן יש לנו קשר עם ההסתדרות, בעיקר עם הילה שנמצאת כאן.
רן לביא: ההסתדרות מכירה אותנו, זאת אומרת זה לא שאין לנו הידברות ושיח, אבל המקום הזה של ועדות פריטטיות זה מקום שאנחנו לא כופים את עצמנו עליהם.
רן לביא: זה מקום שאפשר להיעזר בסמכויות שלנו, אנחנו בהחלט נכונים לסיוע.
אבתיסאם מראענה: אתן מקבלות, נניח, מדי שנה איזה עדכון כזה דיווח ששולחים אליכם, בשביל להבין אילו סוג של בעיות באמת, בשביל לעשות איזה שהוא סוג של פילוח, על איזה דברים יש בעצם את סכסוכי העבודה, קצת להתייעל.
אבתיסאם מראענה: אני קצת הולכת לדיאנה שאומרת שצריך להבין יותר את השטח, להבין בדיוק מה האזורים, מה הדרמה הגדולה, איפה המשברים הגדולים.
רן לביא: אחת מהדרכים שלנו באמת לעשות את זה, זה כמו באמת הכנס שהוצג פה מקודם, אותו שולחן עגול שאנחנו ביקשנו לעשות.
רן לביא: הבאנו את כל בעלי העניין, אנחנו קוראים לזה בעלי עניין, בעלות עניין, בין אם אלו מעסיקים ובין אלו מועסקים או בין אילו משרדי ממשלה שישבו סביב השולחן וכל אחד יציף את הדברים כפי - - -
נועה נאמן: אני רוצה לדבר על אחת מהתוצאות של הכנס הזה, שזו האיגרת על מגורים נפרדים לעובדות בחקלאות.
נועה נאמן: זו איגרת שפורסמה גם - - וגם לכל הלשכות.
נועה נאמן: אלו חלק מהדברים שעלו בתוך השולחנות העגולים.
אבתיסאם מראענה: אוקיי, אדוני סיימת?
ואאיל עבאדי: גברתי, רציתי רק להמחיש ולהנגיש את המידע לגברתי.
ואאיל עבאדי: אחת הבעיות שעלתה שם הייתה העובדים האוקראינים שהתלוננו על תנאי הלינה שלהם.
ואאיל עבאדי: הלכתי באיזה יום שבת לשכונת התקווה, אני ראיתי אותם שבעה, שמונה אנשים לנים בחדר אחד, בלי מיטות, בלי חלונות, במרתף, עם רטיבות, בלי מטבח, אלו תנאים - - -
אבתיסאם מראענה: מה עשית עם המידע?
ואאיל עבאדי: העברנו את זה למרחב תל אביב ומטפלים בזה מול המעסיק.
ואאיל עבאדי: בנוסף, אני חושב שהוגשה תלונה לזרוע האכיפה במשרד הכלכלה בעניין הזה.
ואאיל עבאדי: זה חדש, היה ממש בשבועיים האחרונים.
אבתיסאם מראענה: והעובדים היו צריכים בעצם להגיש תלונה?
ואאיל עבאדי: אני לא יודע, את האמת.
ואאיל עבאדי: מרחב תל אביב יש שם מזכיר איגוד מקצועי, דובר השפה האוקראינית, היא במקור מאוקראינה והוא טיפל בהם.
ואאיל עבאדי: אני לא יודע עדיין לאן הגיע.
ואאיל עבאדי: משם, אנחנו לוקחים את הבעיות מהוועדות.
ואאיל עבאדי: כל שנה אנחנו מטפלים באלף שש מאות, אלף חמש מאות תיקים כאלה.
ואאיל עבאדי: בנוסף, בכתב התביעה אפשר להבין ממה הם סובלים, מה הבעיה שלהם, האם זה רק בשכר או גם תנאי המחייה, בהסעה או באש"ל.
ואאיל עבאדי: הוא מתאר את כל הבעיות שלו בכתב התביעה, כאשר הוא מגיש כתב תביעה לוועדה הפריטטית כנגד המעסיק שלו.
אבתיסאם מראענה: אני אשמח לקבל איזה סוג של דוח, נניח מהשנתיים האחרונות מההסתדרות, תוציאו לי בבקשה דוח.
אבתיסאם מראענה: תפלחו, תגידו לי הגיע אלינו מאה חמישים תלונות, גישורים ופשרות.
אבתיסאם מראענה: תעשו לי פילוח של נתונים.
ואאיל עבאדי: לא, לא אנחנו גומרים.
ואאיל עבאדי: כמעט תשעים אחוז מסתיימים אצלנו בפשרה, הכל בפשרה מסתיים.
ואאיל עבאדי: אבל, על התוכן של התלונה - - -
אבתיסאם מראענה: כן, בדיוק.
אבתיסאם מראענה: כן גברתי.
הילה שיינוק: אני רק רציתי להוסיף על דבריו של ואאיל, שהוועדות הפריטטיות קיימות פשוט בעיקר בענפים שאנחנו יודעים שיש בהם אתגרי אכיפה מיוחדים, בסדר?
הילה שיינוק: אנחנו לא באים להחליף אף בעל תפקיד ממשלתי, אלא לתת עוד כלי שנגיש לעובדים, על מנת להגיע לפתרון של מחלוקות אל מול מעסיקים.
הילה שיינוק: כמובן, שיש מקרים שלא מגיעים אלינו, כמו שיש מקרים שלא מגיעים אליהם ולהיפך.
הילה שיינוק: כמו שוואאיל התחיל להגיד, אנחנו באמת בתהליך של להרחיב את הפיזור הגיאוגרפי של הוועדות הפריטטיות, על מנת להגביר את ההנגשה שלהם עבור העובדים.
הילה שיינוק: בנוסף, הן קיימות בענפים נוספים גם בשמירה ובניקיון, לא דווקא על עובדים זרים, אבל זה עדיין דבר שקיימים לעובדים בענפים שיש בהם קשיי אכיפה.
דיאנה בארון: אני אשמח להעלות איזו שהיא נקודה בקצרה מאוד.
דיאנה בארון: אנחנו ציינו את זה פשוט בנייר העמדה שלנו ואולי שווה לציין או לשאול את זה כאן, לגבי העברת המידע מהמוקד של סימי למנהל ההסדרה והאכיפה, מכיוון שאני לא בטוחה אם זה הוגש לוועדה גם כחומר רקע, אבל בדוח השנתי של סימי, אז מפורטות התלונות שהועברו לבירור למנהל ההסדרה והאכיפה, בין היתר, בנושא שכר.
דיאנה בארון: יש שם איזה שהוא פער בנתונים.
דיאנה בארון: מה שאנחנו ראינו זה בעצם שמתוך שש מאות שמונים ואחת פניות שהגיעו לסימי בנושא שכר, רק מאה ארבעים וארבע הועברו למנהל ההסדרה והאכיפה.
דיאנה בארון: אז, בעצם מה שנשאל כאן הוא מה עלה בגורלן של הפניות שלא הועברו.
דיאנה בארון: הרי, סימי לא מוסמכת לטפל בפניות שכר, זה בסמכות מנהל ההסדרה והאכיפה.
נועה נאמן: אני יודעת שאנחנו גם קיבלנו פניות, אבל לא ברמה של מאות, ברמה של - - -
שרון כהן: לא, אתם נכללים יחד איתם.
שרון כהן: מאה שישים ומשהו זה נכלל איתם, אבל בסימי היא צריכה להשיב.
נעמי דניאל: אז באמת יש את קו הפניות שלנו כרשות האוכלוסין וההגירה.
נעמי דניאל: אז, חלק מהפניות שהן גם נוגעות לשכר הן מטופלות על ידי הרכזים שהפניות מגיעות אלינו, הרכזים מנתבים את הפניות.
נעמי דניאל: אם יש פנייה שיכולה להיסגר בטיפול של רשות האוכלוסין וההגירה, אם זה מול התאגיד, אם זה מול הלשכות הפרטיות, אז הן מטופלות על ידינו.
נעמי דניאל: ככל שזרוע העבודה היא שותפה בטיפול הפנייה, אז אנחנו מעבירים את הפניות.
נועה נאמן: פנייה על שכר יכולה להיות גם כמה אני צריך לקבל, אז זה יכול להיות יותר של בירור מידע ולא רק דווקא שיש - - -
נעמי דניאל: בדיוק.
נעמי דניאל: כשבעים אחוז מכלל הפניות שמגיעות בעצם למוקד שלנו, זה בעצם נוגע לבירור של המידע.
נעמי דניאל: רק שלושים אחוז הן פניות אחרות, ואז בעצם אם יש פניות שכר שלא צריכות לעבור לטיפול של זרוע העבודה אז הן לא מעברות ומה שאנחנו יכולים לסגור ולטפל ברמתנו, כמנהל עובדים זרים וכרשות, אנחנו עושים את זה.
דיאנה בארון: אז אפשר להבהיר, אז סימי גם יש לה ידע מקצועי לתת לעובדים שפונים אליה גם בנושא שכר?
נעמי דניאל: לא, היא בעצם מתפעלת את הקו שלנו.
נעמי דניאל: יש את הרכזים שלנו והם מנתבים את הפניות ליחידות המקצועיות שלנו, זה זה בעצם.
אבתיסאם מראענה: כאילו לא עונה מוקדן ומתחיל כן להתדיין על תנאי שכר וזה, כי הם לא, אבל הם מנתבים.
נעמי דניאל: הם מקבלים את הפניות ויש - - -
אבתיסאם מראענה: ואז מישהו חוזר אליהם.
אבתיסאם מראענה: לא שאני נציגה של סימי, כן?
אבתיסאם מראענה: אבל נראה לי זה - - - .
אבתיסאם מראענה: מה מדאיג אותך, דיאנה.
דיאנה בארון: לא, זה לא עניין של מדאיג, זה פשוט עניין של להבין האם בפניות שמגיעות אליהם הם גם מוסרים מידע והאם המידע שהם מוסרים הוא בעצם מסונכרן עם המידע שנמסר על ידי זרוע העבודה או - - -
שרון כהן: אני לא יודעת לומר בוודאות מה הם מוסרים, אני רק יודעת לומר שבתחילת הדרך של סימי הם עברו אצלנו, ביחידה אצלי, הדרכות, כולל שאלון שאני כתבתי אותו מה לתשאל את העובד, אילו דברים, על מנת שאנחנו נקבל את המידע הטוב ביותר שיכול לבסס חשד להפרה.
שרון כהן: שוב, סימי כבר עברו הרבה הרבה גלגולים והתחלפו שם אנשים, אבל אני מניחה שהשאלון הזה עוד קיים ומישהו מעביר את המידע.
שרון כהן: האמת, שמאז הקורונה לא ביצענו הדרכה כזו, אבל זה משהו ששמנו לנו לבצע איזו שהיא הדרכה.
שרון כהן: אני לא יודעת לקחת את האחריות על מה נאמר בפועל, אני כן יודעת לומר שאנחנו ביצענו לפחות פעמיים הדרכות לעובדים הוותיקים של סימי.
אבתיסאם מראענה: אוקיי, אז אנחנו נקרא להם לבצע הדרכה בהקדם האפשרי.
אבתיסאם מראענה: נגמרה הקורונה, חזרנו לחיים, איזה כייף, תענוג גדול.
אבתיסאם מראענה: זו הזדמנות מעולה לשמור על זכויות אדם.
אבתיסאם מראענה: טוב, אני רוצה להגיד ממש תודה ולסכם את הדיון, ולהגיד ככה, אני מסכמת את הדיון של פעילות זרוע העבודה ומשרד הכלכלה לשמירת זכויות העובדות והעובדים הזרים לשנת 10 במאי 2022, 2021.
אבתיסאם מראענה: הוועדה מבקשת לקבל ממנהל ההסדרה, אכיפה וזרוע העבודה עדכון אודות איוש תקני המפקחים.
אבתיסאם מראענה: דבר שני, הוועדה מבקשת מזרוע העבודה לתרגם לשפות העובדים את טופס הפנייה המקוון באתר מנהל ההסדרה והאכיפה, במיוחד אני חושבת שאנגלית הכרחית וחומרים נוספים שרלוונטיים לעובדות ולעובדים הזרים.
אבתיסאם מראענה: הוועדה מבקשת מרשות האוכלוסין להעביר להסתדרות את המידע אודות המשקים החקלאיים של העובדים הזרים, ככל שאין מניעה בהוראות הדין.
אבתיסאם מראענה: הוועדה מבקשת לקבל מההסתדרות מידע על התלונות שהתקבלו והליכים שהתקיימו במסגרת גישור בוועדות הפריטטיות בשנתיים האחרונות.
אבתיסאם מראענה: אני ממש רוצה להגיד תודה רבה רבה.
אבתיסאם מראענה: הלוואי שירבו הדיונים שבהם ניתן לכנס משרדי ממשלה, שבאמת לוקחות על עצמן את הדיווח השנתי, להציג אותו ולפתוח אותו לדיון וזה דורש הרבה אומץ ופתיחות.
אבתיסאם מראענה: ככה, לשים את עצמכם באמצע השולחן ולהגיד זה מה שעשינו, זה מה שחסר, לקבל ביקורת ולנהל דיאלוג.
אבתיסאם מראענה: אז, כל הכבוד לכם ממש.
אבתיסאם מראענה: תודה לשרת הכלכלה ברביבאי על ההזדמנות, שהיא בעצם אפשרה לדוח הזה להיות כאן.
אבתיסאם מראענה: אני רוצה להגיד לכם כל הכבוד לכם, שנה טובה ואביב שמח.
אבתיסאם מראענה: בוקר טוב, אני מתכבדת לפתוח את הישיבה של הוועדה.
אבתיסאם מראענה: על סדר-היום: ביטול החרגת שירותי בריאות הנפש מביטוח הבריאות של העובדות והעובדים הזרים; הנגשה שפתית של שירותי הרפואה.
אבתיסאם מראענה: אנחנו מבינות שבעצם בריאות הנפש – גם חצי דיון לפני מספר חודשים בסוגיה הזאת של הנגשת בריאות הנפש לעובדות והעובדים הזרים.
אבתיסאם מראענה: הלחץ המסיבי היה בעקבות – היינו בלב ליבה של הקורונה – משבר מאוד גדול שעובדות זרות ועובדים זרים מתמודדים עם משבר הקורונה, ולכן הגענו למצב שבו צריך לדון בזה – איזה מענה ניתן לאותם עובדות ועובדים זרים.
אבתיסאם מראענה: הקורונה הסתיימה – אני מאוד מקווה, יש פוסט קורונה, ומעבר לפוסט קורונה, אנחנו גם בדיון שנערך בוועדה לאלימות מינית, העניין הזה עלה בצורה מאוד חריפה, שבעיקר עובדות זרות מתמודדות עם משברים מאוד גדולים.
אבתיסאם מראענה: לא מוגשת להם עזרה נפשית ועל סוגיה זו אנו רוצות לקיים את הדיון היום.
אבתיסאם מראענה: מה שאני יודעת ומבינה - שירותי בריאות הנפש אמורים להיות מונגשים, בטח טיפול פסיכיאטרי, לעובדות ועובדים זרים.
אבתיסאם מראענה: החריגו את הסוגיה של טיפול פסיכולוגי, ועל זה כמובן תישאל השאלה אחרי השאלה שלנו לגבי קודם כל טיפולים פסיכיאטריים לעובדות ועובדים זרים, טיפולים נפשיים.
אבתיסאם מראענה: אתן זכות דיבור למנהל תחום צמצום פערים בבריאות במשרד הבריאות, גדעון פרץ.
אבתיסאם מראענה: לפני שאנו צוללות למה קורה ומה לא – תמיד אפשר להגיע לוויכוח הזה הכי מהר שאפשר.
אבתיסאם מראענה: תספר לי על עצמך, מי אתה, מה עברת, ומה אתה רוצה לומר לגבי הפערים ואיך אתה מצמצם אותם.
גדעון סער: לא התכוננתי לספר על עצמי - אבל בשמחה.
גדעון סער: נעים מאוד, גידי פרץ, מנהל תחום צמצום פערים במשרד הבריאות וממונה על מניעת גזענות.
גדעון סער: אני בתפקיד כשלוש שנים.
גדעון סער: במקצועי אני עובד סוציאלי.
גדעון סער: יש לי גם תואר במינהל ומדיניות ציבורית.
גדעון סער: תחום צמצום פערים במשרד הבריאות קיים מעל עשור, מתוך הבנה שמשרד הבריאות כבר אז, שהנושא של פערים בבריאות הם בעיה שמשפיעה בשלושה מישורים: אחד, הערכי.
גדעון סער: אנחנו לא רוצים שיהיו פה אנשים שאין להם שירותי בריאות ולא נגישים לשירותי בריאות.
גדעון סער: שתיים, במישור הבריאותי.
גדעון סער: ברגע שיש אוכלוסיות בריאות פחות, הנושא הזה משפיע גם על האוכלוסיות הבריאות.
גדעון סער: ראינו זאת בקורונה היטב - שכשיש אוכלוסיות שלא מתחסנות, המגפה רלוונטית לכלל האוכלוסייה, כשאנשים מגיעים יותר למיון, בתי החולים והמיון תפוסים לכלל האוכלוסייה.
גדעון סער: לכן לנו כמדינה, יש חובה לטפל בנושא של צמצום פערים.
גדעון סער: הנושא השלישי הוא כלכלי.
גדעון סער: גם הכלכלה שלנו נפגעת כתוצאה מפערים בבריאות.
גדעון סער: יש מחקר שנעשה אמנם ב-2014 שהעריך שבין 0.7 ל-1.3% מהתל"ג נפגע בגלל פערים בבריאות.
גדעון סער: זה במיליארדים של שקלים, כל שנה שהמדינה מפסידה בגלל פערים בבריאות.
גדעון סער: לכן משרד הבריאות עוסק בנושא מעל עשור.
גדעון סער: אנו מנטרים ומסתכלים על פערים בבריאות, קודם כל - היכן נמצאים.
גדעון סער: יש לנו פערים שקשורים למרכז ופריפריה, יש פערים שקשורים בעיקר לפערים בין אוכלוסיות שונות, בין אם זה אוכלוסיות במעמד חברתי כלכלי נמוך לעומת גבוה, אוכלוסייה ערבית לעומת אוכלוסייה יהודית, יוצאי אתיופיה.
גדעון סער: אוכלוסיית העולים.
אבתיסאם מראענה: קראתי את הדוח המהמם שלך על פערים בבריאות מבחינת החברה הערבית לעומת החברה היהודית.
אבתיסאם מראענה: היה בהחלט מרתק.
גדעון סער: אנחנו באמת מקדמים תוכניות ככל שאנחנו יכולים בנושא הזה.
גדעון סער: היום יש תוכנית לבריאות האוכלוסייה הערבית, שאנחנו עובדים עליה כבר כמה שנים.
גדעון סער: אנחנו מפתחים תוכנית בנושא בריאות של אנשים בעוני ותוכניות נוספות יחד עם נושא של מדידה של הפערים בבריאות.
אבתיסאם מראענה: ספר לי על האוכלוסייה שאני מייצגת אותה בגאווה גדולה מאוד.
גדעון סער: בנושא אוכלוסיית העובדים הזרים.
אבתיסאם מראענה: והעובדות.
אבתיסאם מראענה: זה לא להתקטנן.
אבתיסאם מראענה: בריאות של אשה ושל גבר זה דברים שונים.
גדעון סער: לחלוטין.
גדעון סער: חשוב להזכיר פה שוב שהעובדות והעובדים הזרים מגיעים לארץ במסגרת הסכמים בין לאומיים.
אבתיסאם מראענה: לא כולם בהסכמים בילטריאליים.
גדעון סער: אלה שמגיעים ומחויבים לפי חוק עובדים זרים, המעסיק צריך לבטח אותם.
גדעון סער: המדינה קבעה בחוק, שהביטוח שלהם יושת על המעסיק, ויינתנו להם כל השירותים בצו הבריאות אך המדינה או החוק לא קבע מי ייתן את השירותים האלה, ומשאיר את זה לחוק הפרטי.
גדעון סער: חברת ביטוח שמבטחת עובד זר יכולה תיאורטית לקנות את השירותים שאותו עובד מקבל בין אם מקופת חולים, בין אם מחברה אחרת או מגוף פרטי.
גדעון סער: כבר פה אנו נכנסים לשאלה של מידת המעורבות של משרד הבריאות.
גדעון סער: הוא רגולטור על קופות החולים ולא בהכרח רגולטור על הפעילות הפרטית שלהן.
אבתיסאם מראענה: של חברות הביטוח.
גדעון סער: על חברות הביטוח אנו בטוח לא רגולטור, אבל כשקופת חולים מתקשרת בהסכם פרטי לספק שירותים פרטיים לאיזה גוף, אגף הפיקוח על קופות החולים של משרד הבריאות פחות מעורב בנושא.
גדעון סער: כן יש לו אמירה שעוד מעט אגיע אליה.
גדעון סער: אעדכן מה התקדם מאז פגישתנו האחרונה.
גדעון סער: יש מה שהתקדם יותר, ויש שפחות.
גדעון סער: לגבי הנושא של שירותים פסיכולוגים ופסיכיאטריים, בפנייה אלינו של ארגוני החברה האזרחית נאמרו שני דברים בנושא: אחת, בקשה לבטל את ההחרגה של שירותים פסיכולוגיים, והשנייה - שאותנו יותר הטרידה – שגם אנשים שזכאים היום לטיפולים פסיכיאטריים ולא פסיכולוגים, מקבלים סירוב.
גדעון סער: קיימנו פגישה עם הארגונים, בעקבות זה הוצאנו גם סיכום דיון שנשלח גם לחברות הביטוח, גם לקופות החולים.
גדעון סער: שמענו על פנייה שנעשתה שקופת חולים סירבה לתת שירות פסיכיאטרי לעובדת זרה, ונשלח אליה הסיכום.
גדעון סער: גם נשלח לחברת הביטוח הסיכום.
גדעון סער: חברת הביטוח מייד אמרה שצריך לתת, זה כלול בפוליסה.